Før Ungarns Grand Prix 2022 kunngjorde Sebastian Vettel at han kom til å legge opp ved sesongslutt, etter 16 sesonger. Setet hans hos Aston Martin ble overtatt av Fernando Alonso, som forlot Alpine etter to sesonger. Opprinnelig ble Formel 2-mesteren fra 2021, Oscar Piastri, annonsert som Alonsos erstatter. Kort tid etter kunngjøringen uttalte Piastri at han ikke hadde signert en kontrakt for 2023 og at han ikke ville kjøre for Alpine. FIA Contract Recognition Board kunngjorde at han ikke hadde noen kontraktsmessige forpliktelser til å kjøre for Alpine. Pierre Gasly, som hadde signert kontrakt med AlphaTauri for 2023-sesongen, forlot laget etter tre sesonger for dem, samt tre sesonger for deres forgjenger Toro Rosso, og gikk over til Alpine. Gasly ble erstattet av Nyck de Vries, som hadde kjørt et løp for Williams forrige sesong.